ကသ္မီရတိုင်း

ကသ္မီရ (ပု၊ န) [ကာသ+မီရ၊ ကာသ ဒိတ္တိယံ သမ္ပတ္တိယာ ကာသန္တီတိ ကသ္မီရာ၊ မီရော။ ဓာန်၊ဋီ၊၁၈၅။ (ကၐ္မီရ-သံ)] ကသ္မီရတိုင်း။ (ဤတိုင်းသည် တတိယ သင်္ဂါယနာတင်ပြီးနောက် သာသနာပြုစေလွှတ်ရာ ကိုးတိုင်း ကိုးဌာနတို့တွင် အပါအဝင်ဖြစ်၍ မောဂ္ဂလိပုတ္တတိဿထေရ်က မဇ္ဈန္တိကထေရ်ကို သာသနာပြု စေလွှတ်သောတိုင်း ဖြစ်သည်။ ဝိ၊ဋ္ဌ၊၁၊၄၈။ တည်ရာဌာနကား ဟိမဝန္တာတောင်၏ အနောက်မြောက်စွန်း ပဉ္စာပ (ပန်ဂျပ်) နယ်၏ အရှေ့မြောက်ဖက်စွန်းနှင့် စပ်လျက် တည်ရှိသည်၊ မြို့တော်ဟောင်း အမည်မှာ သိရိနဂရ, ယခု မြို့အမည်မှာ ဆရင်နဂါ ဖြစ်သည်။ ဗုဒ္ဓသာသနိက ပဌဝီဝင်။) ကီဝ ဒူရံ မဟာရာဇ ဣတော ကသ္မီရံ ဟောတိ။ မိလိန္ဒ၊၈၉။ တိပိဋကအဘိဓာန် အတွဲ-၅ မဟာကပ္ပိနမင်းတရားလည်း ကသ္မီရတိုင်း၏ မြို့တော်ဖြစ်သော ပေါက္ခရဝတီမြို့မှ မင်း, မိဖုရား, မှူးမတ် ပရိသတ် အစုံနှင့် မြတ်စွာဘုရား သီတင်းသုံးတော်မူရာသို့ ရည်မှန်းလျက် ထွက်ခွာလာခဲ့ကြောင်း၊ မြတ်စွာဘုရားလည်း ၎င်းတို့အား ကြိုဆိုတရားဟောပြ၍ အားလုံး အရသာအမြိုက် နှစ်ခြိုက်စွာသုံးရကြောင်း မဇ္ဈိမနိကာယနှင့် ဓမ္မပဒ, ထေရာဂါထာတို့၌ လာသဖြင့် သာသနာတော်ကြီး အလွန်မပွားစီးသော်လည်း သာသနာတော်ဓမ္မစက် သက်ရောက်ကြောင်းကား ထင်ရှား၏။ ကိုးကား Category:ဗုဒ္ဓဘာသာ ဘုရားဖူးခရီး Category:ဗုဒ္ဓဘာသာ သမိုင်း Category:ဗုဒ္ဓခေတ်